ཕྱི་མ་རྒྱུད་ཀྱི་དཀའ་མཆན།
•



3
ལེའུ་དང་པོ། རེག་པ་རྩ་ལས་ནད་ངོས་བཟུང་བ།
དེ་ནས་སྟོན་པ་བཅོམ་ལྡན་འདས་འཚོ་མཛད་སྨན་གྱི་བླ་བཻཌཱུརྻ་འོད་ཀྱི་
རྒྱལ་པོ་དེས་ཏིང་ངེ་འཛིན་དེ་ལས་བཞེང་[བཞེངས] ཏེ། ཐོག་[ཐོགས]པ་
མེད་པ་ཞེས་བྱ་བའི་སྨན་གྱི་ཏིང་ངེ་འཛིན་ལ་བསྙོམས་[སྙོམས]པར་བཞུགས་
སོ།༎ སྙོམས་པར་ཞུག་[བཞུགས]མ་ཐག་ཏུ་སྐུ་ཡི་གསང་བ་ལས་འོད་ཟེར་ཁ་
དོག་བརྒྱ་སྟོང་དུ་མ་ཕྱོགས་བཅུར་འཕྲོས་པས་ཕྱོགས་བཅུའི་འགྲོ་བ་སེམས་ཅན་
ཐམས་ཅད་ ཀྱི་ སེམས་ ཞུམ་ པ་དང་ སྐྲགས་ [ སྐྲག ] པའི་ ཉེས་སྐྱོན་ ཐམས་ ཅད་
བསལ། ལུས་དང་ཚེ་ལ་བར་དུ་གཅོད་པར་བྱེད་པའི་ནད་ཐམས་ཅད་ཞི་བར་
བྱས་ཏེ་སླར་སྐུ་ཡི་གསང་བར་འདུས་པ་ལས། སྤྲུལ་པའི་སྟོན་པ་དྲང་སྲོང་རིག་
པའི་ཡེ་ཤེས་ཞེས་བྱ་བ་ཞིག་འཕྲིན་ལས་ལས་སྤྲུལ་ཏེ་མདུན་གྱི་ནམ་མཁར་བར་
སྣང་ལ་བཞུགས་པ་ལས། གསུང་གི་སྤྲུལ་པ་དྲང་སྲོང་ཡིད་ལས་སྐྱེས་ཞེས་བྱ་བ་
དེས་སྟོན་པ་ལ་ཕྱག་དང་བསྐོར་བ་བྱས་ནས་འདི་སྐད་ཅེས་ཞུས་སོ༎
ཀྱཻ་སྟོན་པ་དྲང་སྲོང་རིག་པའི་ཡེ་ཤེས་ལགས༎ རྒྱུད་སྡེ་བཞི་ལ་བསླབ་
པར་བྱའོ་གསུངས་པ་ལས༎ རྩ་རྒྱུད་བཤད་རྒྱུད་མན་ངག་རྒྱུད་དང་གསུམ༎
དབང་པོ་རབ་འབྲིང་ཐ་མའི་དོན་དུ་གསུངས་ལགས་ན།། ད་ནི་ཕྱི་མའི་རྒྱུད་ལ་
ཇི་ལྟར་བསླབས་པར་བགྱི། འཚོ་མཛད་སྨན་པའི་རྒྱལ་པོས་བཤད་དུ་གསོལ༎
ཞེས་ཞུས་པ་དང་། འཕྲིན་ལས་ཀྱི་སྤྲུལ་པ་དྲང་སྲོང་རིག་པའི་ཡེ་ཤེས་དེས་འདི་
སྐད་ཅེས་གསུངས་སོ།། ཀྱཻ་དྲང་སྲོང་ཆེན་པོ་ཡིད་ལས་སྐྱེས༎ རྒྱུད་བཞིའི་ཐ་མ་
ཕྱི་མའི་རྒྱུད་ལ་བསླབ་པ་ནི། ནད་དང་གཉེན་པོ་གསོ་བའི་ཐབས་གསུམ་ལས༎
གསོ་ཡུལ་ ནད་ ལ་ བཞི་ བརྒྱ་རྩ་བཞིར་གསུངས༎ རྒྱས་ པཪ་ ཕྱེ་ ན་ སྟོང་ དང་

4
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
གཉིས་བརྒྱ་ཡོད༎། མདོ་རུ་བསྡུས་པས་བཅོས་དགོས་བརྒྱ་རྩ་གཅིག། གསོ་བྱེད་
གཉེན་པོ་སྟོང་དང་རྩ་གཉིས་ཏེ༎ མདོ་རུ་བསྡུས་པས་སྨན་དཔྱད་ཟས་སྤྱོད་
བཞི༎ སྨན་ལ་ཞི་སྦྱང་ཞི་ལ་བསིལ་དྲོད་གཉིས༎ སྦྱོངས་བྱེད་ཀུན་ལ་དྲག་དང་
འཇམ་པ་གཉིས།། དཔྱད་ལ་འཇམ་རྩུབ་ཟས་ལ་ཕན་གནོད་གཉིས།༎ སྤྱོད་
ལམ་དྲག་དལ་ཟས་སྨན་སྤྱིར་འགྲོའོ།།
དེ་ལྟར་གཉེན་པོ་བཅུ་ཡིས་ནད་ཀུན་
འཇོམས༎ གསོ་ཐབས་ལག་ལེན་སུམ་བརྒྱ་དྲུག་ཅུ་ཡོད༎ མདོར་བསྡུས་བརྟག་
ཐབས་གསོ་ཚུལ་བཅོས་ཐབས་གསུམ༎ བརྟག་ཐབས་རེག་མཐོང་གཉིས་ཀྱིས་
ནད་ངོས་བཟུང་།། འཁྲུལ་ གཞི་ གལ་ འགག་ བཞི་ ཡིས་ དཔྱད་ འཕྲང་ བསལ༎
གསོ་ཚུལ་དགུ་ཡིས་ནད་དང་གཉེན་པོ་སྤྲད༎ གསོ་ཐབས་ལག་ལེན་བཅོ་བརྒྱད་
ནད་དཔུང་གཞོམ༎ སུམ་ཅུ་རྩ་གསུམ་ལག་ལེན་སྙིང་པོར་དྲིལ།། འདི་དག་ཕྱི་
མ་རྒྱུད་ ཀྱི་ སྡོམ་ ཚིག་ ཡིན།༎ དྲང་ སྲོང་ རྣམས་ ཀྱི་ སེམས་ ལ་ དེ་ ལྟར་ འཆང
[ཆོངས]།། ཞེས་གསུངས་སོ༎
དེ་ནས་དྲང་སྲོང་ཡིད་ལས་སྐྱེས་ཀྱིས་འདི་སྐད་ཅེས་ཞུས་སོ།། ཀྱཻ་དྲང་
སྲོང་ཆེན་པོ་རིག་པའི་ཡེ་ཤེས་ལགས། རེག་མཐོང་གཉིས་ཀྱིས་ནད་ཀྱི་ངོས་
འཛིན་པ།། རེག་པ་རྩ་ལ་ཇི་ལྟར་བརྟག་པར་བགྱི༎ མཐོང་བ་ཆུ་ལ་ཇི་ལྟར་
བརྟག་པར་བགྱི༎ གལ་འགག་བཞི་ཡི་འཁྲུལ་སོ་ཇི་ལྟར་བསལ། འཚོ་མཛད་
སྨན་པའི་རྒྱལ་པོས་བཤད་དུ་གསོལ། ཞེས་ཞུས་པ་ལས། སྟོན་པས་གསུངས་
པ། ཀྱཻ་དྲང་སྲོང་ཆེན་པོ་ཡིད་ལས་སྐྱེས༎
དང་པོ་རེག་པ་རྩ་ལ་བརྟག་པ་ནི།༎ ནད་དང་སྨན་པ་བརྡ་སྦྱོར་འཕྲིན་པ་
རྩ།། སྔོན་འགྲོ་ཟས་སྤྱོད་བསླབས་དང་བལྟ་དུས་བསྟན༎ བལྟ་གནས་མནན་
ཚད་བལྟ་ཚུལ་ཤེས་པ་ཡིས།། ཚོན་འོག་ལྤགས་པ་ཀན་གྱིས་ཤ་ཆག་གིས་རུས་པ་ནོན་ཙམ་གསལ་
བར་མནན། བལྟ་དུས་ལག་པའི་སོར་མོ་མ་གྲངས་བར་བལྟས་ཐ་མལ་རྩ་ལ་རྩ་རྒྱུད་གསུམ་དུ་
བརྟག། མི་ཐ་མལ་བའི་རྩ་ལ་ཕོ་རྩ་མོ་རྩ་བྱང་ཆུབ་ སེམས་རྩ་རྒྱུད་གསུམ་ དུས་ བཞིའི་རྩ་ལ་
ཁམས་ལྔའི་འབྱུང་བ་བརྩི།། ངོ་མཚར་རྩ་སོགས་ལ་ཞག་བདུན་གསུམ་ནས་དྲོད་བཅུད་ཆེ་

༄༅།ཕྱི་མ་རྒྱུད་ཀྱི་དཀའ་མཆན།
5
བའི་ཟས་མི་ཟ་ བདུན་ནད་མེད་མི་ལ་བལྟ།། ནད་དང་ནད་ མེད་ནད་ཡོད་མེད་རྩའི་
འཕར་གྲངས་ལ་དཔག་འཕར་བའི་གྲངས་ལས་དཔག། སྤྱི་དང་བྱེ་བྲག་རྩ་ཡིས་ནད་
ངོས་བཟུང་། འཆི་རྩ་གསུམ་འཆི་རྩ་རྒྱུད་འགྱུར་བ་མ་ཚང་བ་སྡོད་པ་གསུམ་འཚོ་འཆི་གྱིས་
འཚོ་འཆི་ཁ་དམར་གདགས༎ གདོན་རྩ་གློ་བུར་ཡེ་འབྲོགས་[འབྲོག]རིམ་འགྲོ་
[གྲོ]འབོགས༎ ཚེ་རྟགས་གནས་མི་གནས་རྟགས་ཚེ་སྲོག་གི་རྟེན་བླ་རྩ་འཁྱམ་པོ་ལ་བརྟགས་བླ་
ཡི་རྩ་ལ་བརྟགས་པ་སྟེ།། སྤྱི་དོན་བཅུ་གསུམ་རེག་པའི་རྩའི་དོན་མདོར་བསྟན་
ཡིན༎
དང་པོ་སྔོན་འགྲོ་ཟས་སྤྱོད་བསླབས་པ་ནི༎ ཤ་ཆང་ལ་སོགས་དྲོད་བཅུད་
དྲག་པོ་དང་། འཇུ་དཀའ་བསིལ་ཆེས་ནད་གཞི་འཁྲུག་པ་སྤང་། འགྲངས་
ཆེས་ལྟོགས་ཆེས་ཉལ་པོ་གཉིད་ཆག་དང་། སྨྲ་བརྗོད་སེམས་ལས་འགྲོ་འདུག་
སྤངས་ཏེ་བརྟག། དེ་ཡིས་འདུ་བ་རྣམ་གསུམ་མི་འཁྲུགས་གསལ། གློ་བུར་དུ་
ཡང་དབུགས་མལ་ཚུད་པ་ནད་པ་དང་སྨན་པ་གཉིས་གྱི་དབུག་[དབུགས]ཆད་རྩོལ་བས་མ་དུབ་
པའི་རང་ མལ་ ཚུད་ དང་། ནད་ པའི་ རྩ་ སྤངས་ [ དཔངས ] རྐྱེན་ གྱིས་ མ་ བརྟེགས་
[བཏེག ]ཐ་མལ་གནས་པ་ཞིག་བརྟག་དགོས་གཅེས་་པ་ཡིན༎
བལྟ་དུས་མཁའ་ལ་ཉི་ཤར་ཀླུངས་མ་ཕེབས༎ ཉི་སེར་མ་ཕེབས་པའམ་སྐྱ་རེངས་
མ་ཤར་བའི་སྔོན་རོལ་དུ་ངོས་འཛིན་པ་མང་ཡང་ངོ་བོ་ནི་ལག་རིས་མཐོང་ཙམ་དང་ཆོས་མཚུངས་དབང་
གི་ཕྱིར་ཉི་ཤར་བ་དང་ནང་རོ་མའི་ཁམས་རྒྱུ་བ་ཁྲག་མཁྲིས་རྩར་འཁྲུལ་པ། དེ་སྔས་ནུབ་མོ་ཟླ་ཤར་དུས་
དང་རོ་རྐྱང་མའི་སྟོབས་གྲང་རླུང་རྩཪ་འཁྲུལ་ནང་དབུགས་དྲོན་མོ་སྨྲ་བཟླས་སོགས་ཕྱིཪ་མ་
རྒྱུས་པ་དང་།། ཕྱི་དབུགས་བསེཪ་བུར་དང་འགྲོག་པའི་གྲང་མོ་ནང་དུ་མ་ཤོར་བ༎
མལ་ནས་མ་འགུལ་ཁ་ཟས་མ་ཟོས་མ་འཐུང་བའི་དུས་དེར་བལྟས་ན་ངེས་པར་གསལ་པའི༎
གདགས་སྲིབས་དབུགས་སྙོམས་རྩ་མལ་གནས་དུས་བལྟ་དོན་ལྔའི་རླུང་ལ་ཚ་བ་གདག་
[གདགས]སྣོད་རླུང་ལ་སྲིབ་ཞེས་སྣ་དབུག་བསྙོམ་[སྙོམས]ལ་རྩ་ཐ་མལ་གནས་པར་བལྟ་དགོས། །
བལྟ་གནས་མཁྲིག་མའི་གཉེར་མ་དང་པོ་ནས༎ མཚོན་གང་མར་བཅལ་
རུས་པ་འབུར་པོའི་ལྡེབས། ཚོན་ཀན་ཆག་གསུམ་མ་འདྲུས་དོག་པ་མ་ཡིན་སྙོམས་

6
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
པར་བཞགས༎ ཅི་ཕྱིར་འཕར་རྩ་ཀུན་ལ་མགོ་སྐེ་རྐང་པ་ལུས་ཀྱི་སྟོད་སྨད་ཡོད་མོད་
ཀྱང་།། དོན་དང་ཉེ་ན་ཕུ་ཆུ་འབྲུབ་དང་མཚུངས། རིང་བ་ཐག་རིང་འགྲོན་
པོའི་གཏམ་དང་འདྲ།། འཚམ་པས་རྒྱང་གྲགས་དབྱར་སྐད་བཞིན་དུ་གསལ༎
ཐམས་ཅད་རྒྱུ་བས་ཚངས་[ཚོང]དུས་བརྒྱ་སྲང་བཞིན།། དོན་སྣོད་དེར་མི་རྒྱུ་
བས་འགལ་ཞེ་ན།། རླུང་ཁྲག་ཀུན་ ཏུ་ རྒྱུ་ བས་ ཚངས་ [ ཚོང ] དཔོན་ བཞིན༎
བཅུ་གཉིས་མ་འདྲེས་ཕ་ཙེའི་རེ་སོ་གདགས་རྩ་དྲུག སྲིབ་རྩ་དྲུག་འདྲ་ཐག་[ཐགས]མ་
བཏག་གོང་མིན་པར་དེ་བཀད་ལམ་བླང་བའི་དཀར་ནག་འདྲ་བ་བརྟག། བླ་རྩ་
རུས་འབུཪ་མཪ་ཟུཪ་ཆུ་རྒྱུས་གསེབ་ཏུ་བརྟགས༎ འཆི་མི་འཆི་ཐེ་ཚོམ་གྱུར་ན་མཐའ་
ནས་རིམ་གྱིས་སྡུད་ཕྱིར་འཆི་རྩ་བོལ་གོང་ལ་བརྟག།
མནན་ཚད་ཚོན་གྱིས་པགས་པ་ཀན་གྱིས་ཤ། ཆག་གིས་རུས་པ་ནོན་ཙམ་
གསལ་བར་མནན༎ ཅི་ཕྱིར་ཞེ་ན་རྩ་དབྱིབས་ལ་ཕུག་འདྲ། ཤ་རྔམས་ཟབ་མི་
ཟབ་ལས་བྱུང་བ་ཡིན་དེ་འོག་ནས་ཐོན་པས་གྲུ་ངོས་ཀྱི་ཤ་ཟབ། མཁྲིགཱ་མའི་ཉེ་ས་མི་ཟབ། །
བལྟ་ཚུལ་ལག་པའི་སོར་མོ་མ་གྲངས་པའི།༎ འཇམ་ཞིང་སོར་མོ་སག་རི་དང་
སེར་ཀ་མེད་པ་མཉན་[མཉེན]ལ་དྲོད་དང་མཐུན་པ་ཡིན[ཡིས]། ། སྙིང་རྩེའི་དབང་
གི་ཕོ་རྩ་གཡོན་དང་མོ་རྩ་གཡས་སུ་བལྟ་རྐྱང་པ་རེ་ལ་ལན་བརྒྱ་དང་བླ་རྩ་སོ་སོར་བརྒྱཪ་ལག་
བསྣོལ་ནས་མཉམ་དུ་བལྟག། དང་པོ་ནད་པའི་ལག་གཡོན་སྨན་པའི་གཡས༎ ཚོན་གྱི་
འོག་ཏུ་ཡར་ཟུར་སྙིང་དང་མར་ཟུར་མེ་ཁམས་རྒྱུ་མའི་རྩ༎ ཀན་གྱི་འོག་ཏུ་མཚེར་པ་ཕོ་
བའི་རྩ་ས་ཁམས། ། ཆག་གི་འོག་ཏུ་མཁལ་གཡོན་བསམ་སེ་བརྟག་ཆུ་ཁམས། ནད་
པའི་ལག་གཡས་སྨན་པའི་གཡོན་པས་བལྟ།། ཚོན་འོག་གློ་ལོང་ལྕགས་ཁམས་ཀན་
འོག་མཆིན་མཁྲིས་ཤིང་ཁམས་རྩ༎ ཆག་འོག་མཁལ་མ་གཡས་དང་ལྒང་པ་བརྟག་
བློ་ཡུལ་དུ་སོ་་གནས་མ་འདྲེས་པར་བརྟག། མོ་ལ་ཚོན་རྩ་ཡར་ཟུར་མར་ཟུར་གཉིས་སྐྱེས་པ་ལས་གོ་
བཟློག་[ལྡོག]གཉིས་པོ་གཡས་གཡོན་བཟློགས[ལྡོག]། ཅི་ཕྱིར་གློ་སྙིང་སྐྱེས་པ་དང་
བུད་མེད་གཡས་གཡོན་ཕྱོགས་མེད་ཀྱང་།། སྙིང་གི་རྩེ་མོ་སྐྱེས་པ་སྙིང་རྩ་གཡོན་དང་བུད་
མེད་གཡས་དེ་ལྟར་བསྟན་པའི་ཕྱིར།༎ དོན་སྣོད་སོ་སོར་ཁམས་དང་རྟེན་འབྲེལ་གྱི་དབང་གིས་

༄༅།ཕྱི་མ་རྒྱུད་ཀྱི་དཀའ་མཆན།
7
འབྲེལ་བ་དེ་ཡང་སྙིང་མེ་ཁམས་རྩ་དང་རྒྱུ་མ་ཟས་སྐོམ་སྣོད་འབྲེལ་མཆེཪ་པ་ས་ཁམས་དང་བསམ་ས་
མཁལ་མ་ཆུ་ཁམས་དང་ལྒང་པ་འབྲེལ། གློ་ནི་ལྕགས་ཁམས་དང་ལོང་ག་མཆིན་པ་ཤིང་ཁམས་མཁྲིས་པ་
ཚ་བ་ཐམས་ཅད་ཀྱི་མ་མེ་ཤིང་ལྟ་བུ་ཚ་བའི་སྣོད་ཡིན་པས་འབྲེལ། བསམ་སེ་འདུས་པའི་ཁམས་ཐམས་
ཅད་འབྲེལ་ བའི་ དྭངས་སྙིགས་ གཉིས་ ཀའི་ སྣོད་ ཡིན་ ཀྱང་ མཁལ་ མ་ གཡོན་ དང་ ཉེ་ བའི་ ཕྱིར་ འབྲེལ།
གོང་གི་སྙིང་རྩེ་སྟོན་པའི་རྒྱུ་མཚན་ནི་རོ་རྐྱང་མའི་གནས་ཚུལ་ནི་སྐྱེས་པ་བུད་མེད་ལ་ཁྱར་པར་མེད་ཀྱང་
སྙིང་རྩེ་ཡིད་འཇུག་བུ་ག་ཡིན་པ་དེ་སྐྱེས་པ་ཐབས་ཡིན་པས་རྐྱང་མ་ལ་གཏོད། བུད་མེད་ཤེས་རབ་ཡིན་
པས་རོ་མ་ལ་བལྟ་བར་གསུངས་གཞན་རྣམས་གནས་ཀྱིས་བསྐལ་ཕྱིར་གོང་ལྟར་ངེས༎
རླུང་ལ་སོགས་པ་ནད་གང་གིས་་ཀྱང་མ་བསླད་མ་བཅོས་བར་ཐ་མལ་ནད་མེད་རྟེན་གྱི་རྩ་
རྒྱུད་རྣམ་གསུམ་ནི༎ ཕོ་རྩ་མོ་རྩ་བྱང་ཆུབ་སེམས་རྩ་གསུམ༎ དེ་གསུམ་སོ་སོར་དབྱེ་
བའི་མཚན་ཉིད་ནི་ཕོ་ཡི་རྩ་རླུང་ཆ་མཐུན་ནི་སྦོམ་ལ་རགས་པར་འཕར།༎ མོ་ཡི་རྩ་མཁྲིས་
པ་ཆ་མཐུན་ནི་ཕྲ་ལ་མྱུར་བར་འཕར། བྱང་ཆུབ་སེམས་རྩ་བད་ཀན་ཆ་མཐུན་རྒྱུད་
རིང་འཇམ་ལ་མཉན [ མཉེན]། ། ཕོ་ལ་མོ་རྩ་ཆག་[ཆགས ] ན་རྩ་རླུང་ངམ་ཤིང་
ཁམས་མཐུན་པར་མོ་རྩ་ཆག་ན་མེ་བུ་ཁམས་ཀྱི་རྩ་བྱུང་ཚེ་རིང་ཞིང་།། མོ་ལ་ཕོ་རྩ་རྩ་མེའི་ཁམས་
ལ་ཕོ་རྩ་རླུང་ཤིང་གི་རྩ་བྱུང་ན་བུ་དཔལ་འབྱོར་ཆེ༎ གཟའ་མི་གཉིས་ཀར་བྱང་ཆུབ་སེམས་
དཔའི་རྩ་བྱུང་ན།། ཚེ་རིང་ནད་དཀོན་ཡས་ནས་རང་ལས་མཐོ་བ་རྣམས་ཀྱི་བྱམས་པ་
དང༌མས་རང་ལས་དམའ་བ་རྣམས་ཀྱིས་སྡང་སྟེ།། ཉེ་དྲུང་གསུམ་དགྲར་ལྡངས་[ སྡང ]
བ་དང་མཐའ་ཕུགས་རབས་ཀྱང་ཆད་མ་ནིང་གི་རྩའི་རྟེན་འབྲེལ་ལ་བུ་མི་འབྱུང་བ། ། ཕོ་རྩ་
ལཕོ་རྩ་ནང་ཕྲད་ཕལ་ཆེར་བུ་མང་སྟེ།། མོ་རྩ་ལ་མོ་རྩ་ནང་ཕྲད་བུ་མོ་ཕལ་ཆེར་
མང་། བཟའ་མི་གཅིག་བྱང་ཆུབ་སེམས་རྩ་ཡིན་པ་ཕོ་མོ་གང་རུང་ཡིན་པ་ཕྲད་པ།། དེ་
ཡི་དབང་གིས་ཕོ་རྩ་ཕྲད་ན་བུ་ཕོ་མོ་རྩ་དང་བུ་མོ་འབྱུང་བ་ཡིན་ལ་བྱང་ཆུབ་སེམས་དཔའི་རྩ་བྱུང་བ་
གཅིག་འབྱུང་དེ་ནས་མིན༎
དུས་བཞི་ཁམས་ལྔའི་འབྱུང་བ་བརྩི་བ་ནི།། དང་པོ་དུས་དོན་ཁམས་དང་
རྩ་རུ་སྦྱར་མཆིན་པ་ཤིང་ཁམས་སོགས་རྩ་རུ་སྦྱར་བརྟག། ། མ་བུ་དགྲ་གྲོགས་བཞི་ཡིས་
སྐོར་འགོ་བརྩི༎ དཔྱིད་དང་དབྱར་སྟོན་དགུན་བཞི་དུས་མཚམས་ལྔ།༎ དཔྱིད་
ཟླ་གསུམ་སྟག་ཡོས་ཀྱི་སྲོག་གཙོ་བའི་ཁམས་ཡིན་པས་ནི་ཤིང་རྩི་ཁ་འབུས་དུས།། རྟ་པ་མཆུ་

8
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
ཐ་ཆུང་འབྲུག་ཟླ་དེ་ཕྱི་རོལ་དུ་འབྲུག་སྒྲ་འབྱིན་སྲོག་གཙོ་བའི་ས་ཁམས་ཡིན་པས་དབོ་ཁྲ་དང་ནག་
པས་བྱ་བུ་ནམ་ཚོད་འཛིན༎ བྱེའུ་ཅོ་ག་བར་སྣང་དུ་དར་བས་རང་སྐད་འབྱིན་པའི་
དུས༎ བདུན་ཅུ་རྩ་གཉིས་ཤིང་ཁམས་མཆིན་དང་མཁྲིས་པའི་རྩ་རྒྱུ༎ ཅོ་གའི་སྐད་
ལྟར་པི་ཝང་གི་རྒྱུད་ལྟར་ཕྲ་ལ་གྲིམས་པར་འཕར༎ ཞག་ལྷག་མ་བཅོ་བརྒྱད་ས་ཁམས་
མཆེར་པའི༌རྩ་རྒྱུ། དབྱར་ཟླ་གསུམ་རྟ་སྦྲུལ་སྲོག་གཙོ་བའི་དབང་གི་མེ་ཡིན་པ་ནི་ལྗོན་ཤིང་
འདབ་རྒྱས་ཆར་གྱི་དུས༎ ས་ག་སྣྲོན་དང་ཆུ་སྟོད་ནམ་ཚོད་འཛིན།༎ བར་སྣང་
བྱ་ཡི་རྒྱལ་པོ་ཁུ་བྱུག་སྐད་འབྱིན་ཚ་བའི༌དུས༎ བདུན་ཅུ་རྩ་གཉིས་མེ་ཁམས་སྙིང་
ལྷག་མ་བཅོ་
རྩ་རྒྱུ། ཁུ་བྱུག་སྐད་ལྟར་བལ་སྐུད་ལྟར་སྦོམ་ལ་རིང་བར་འཕར།།
བརྒྱད་ས་ ཁམས་ ཐ་ ཆུང་ ལུག་ ཟླ་ ཁམས་ ས་ ཡིན་ པའི་ དབང་གི་ མཆེར་ རྩ་ རྒྱུ།༎ བསྟོན་
[སྟོན ] ཟླ་གསུམ་བྱ་སྤྲེལ་ལྕགས་ཁམས་ཡིན་པས་ནི་རྩི་ཐོག་སྨིན་པའི་དུས།
གྲོ་ཞུན་
ཁྲུམས་སྟོད་དབྱུག་པས་ནམ་ཚོད་འཛིན༎ བར་སྣང་བྱེའུ་འུར་པ་གཤོག་སྒྲ་འབྱིན་
པའི་དུས། བདུན་ཅུ་རྩ་གཉིས་ལྕགས་ཁམས་གློ་ལོང་པའི་རྩ་རྒྱུ། བྱིད་པོའི་རྒྱ་
མཆིལ་མགོ་དམར་སྐད་ལྟར་ཐུང་ལ་རྩུབ་པར་འཕར། ལྷག་མ་ཐ་ཆུང་ཁྱི་ཟླ་ཞག་བཅོ་
བརྒྱད་ས་ཁམས་མཆེར་པའི·རྩ་རྒྱུ༎ དགུན་ཟླ་གསུམ་བྱི་ཕག་གཙོ་བའི་ཁམས་ཆུ་ཡིན་པས
ནི་ས་ཆུ་འཁྱགས་སྒང་དུས། སྨིན་དྲུག་མགོ་རྒྱལ་གསུམ་གྱིས་ནམ་ཚོད་འཛིན༎
འབྲུག་འམ།ཤ་བ་ནག་པོ་ངུ་སྐད་འདོན་པའི་དུས༎ རབ་འབྲིང་བར་གཙོ་ཆེ་བའི་དབང་གི་
བདུན་ཅུ་རྩ་གཉིས་ཆུ་ཁམས་མཁལ་མ་གཉིས་ལྒང་པ་བསམ་ སེའུ་ བུ་ སྣོད་རྣམས་ ཙ་ རྒྱུ།